**Обявление на Изпълнителна агенция по околна среда (ИАОС)**

На основание чл. 122а, ал. 6, т. 1 и т. 2 от *Закона за опазване на околната среда* (ЗООС) е открит обществен достъп до проект на комплексно разрешително (КР) **на „КЕРАМИКА БУРГАС” АД, гр. Бургас**, за експлоатация на **„Инсталация за производство на тухли с капацитет 500 t/d.“**, промишлена дейност по т. 3.5. от Приложение № 4 към ЗООС. Инсталацията се намира в кв. Сарафово, Община Бургас.

В периода **от** **15.07.2022 г. до 28.07.2022 г.**, проектът на КР ще бъде достъпен на интернет страницата на ИАОС и на Община Бургас.

Компетентен орган за вземане на решение по проекта на КР е изпълнителният директор на ИАОС.

Становища в горепосочения срок могат да се подават до изпълнителния директор на ИАОС и/или кмета на Община Бургас, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Маринета Николова – началник отдел ЕПП, Община Бургас, тел.: 056843891.